kardosdrur/scandi-wiki huggingface dataset:
Klas Pontus Arnoldson

Klas Pontus Arnoldson (født 27. oktober 1844, død 20. februar 1916) var en svensk forlægger, rigsdagspolitiker og fredsaktivist.

Han modtog Nobels fredspris i 1908 for sin indsats som grundlægger og leder af Svenska freds- och skiljedomsföreningen, verdens første egentlige fredsorganisation. Arnoldson var også talsmand for Norges ret til selvstændighed, og agiterede i 1905 imod svensk militæranvendelse i forbindelse med Norges løsrivelse fra den svensk-norske union.

Bibliografi 
Fred med Norge, unionen må bära eller brista Stockholm, 1895
Världsfreden Stockholm, 1900

Eksterne henvisninger 

 Klas Arnoldson på nobelprize.org
 

Nobelprismodtagere fra Sverige
Modtagere af Nobels fredspris
Politikere fra Sverige
Personer fra Göteborg
Svenskere i 1800-tallet
Svenskere i 1900-tallet
Aktivister fra Sverige
Det Syddanske EU-Kontor

Det Syddanske EU-Kontor (på engelsk South Denmark European Office) er opstået ved en fusion af fire tidligere syddanske EU-kontorer og har til opgave at rådgive syddanske virksomheder, kommunale myndigheder og videninstitutioner i EU's projektudviklingsfase. Samarbejdet skaber forudsætninger for en øget internationalisering af syddanske virksomheder og offentlige institutioner og skal sikre resultater i form af vundne EU-projekter. Konkret opnås dette ved, at syddanske aktører med hjælp fra kontoret kan finde en partner/partnere på tværs af landegrænser og herved forbedre sine chancer for at opnå tilskud fra EU's støttepuljer.

Kontoret har sit hovedsæde i Bruxelles og beskæftiger i pr. 2019 14 medarbejdere og 2 praktikanter. Det ejes og drives i fællesskab af Region Syddanmark og de 22 kommuner, som er beliggende i regionen.

Kontoret blev etableret i 2007, formelt som Foreningen EU og Internationalt Samarbejde Syddanmark.

Kontoret kan både optræde som sparringspartner i afgrænsede dele af udviklingsfasen eller under hele forløbet, og de mest centrale arbejdsopgaver er at:
 Yde informationer om EU-politiske tiltag.
 Identificere EU's støtterammer og videreformidle disse til potentielle ansøgere.
 Assistere ved udarbejdelsen af projektansøgninger og -budgetter.


Fokusområder 
Fem overordnede fokusområder udgør kernen for virksomheden:

Sundhed & Velfærdsinnovation 

I linje med EU's rammeprogram, Horizon 2020, som løber i perioden 2014-2020, er der fokus på projekter, som kan være med til at løse samfundsmæssige udfordringer. Dette kan eksempelvis være projekter, der bidrager til en tættere kontakt mellem patient/borger og behandler eller projekter, der kan involvere borgeren mere aktivt i den sundhedsfremmende indsats.

Energi & Transport 

EU har i form af "The European Green Deal" indikeret et behov for at løse klimatiske og energirelaterede problemstillinger. EU efterspørger en sikker, ren og effektiv energi, samt en øget klimaindsats. Dette fokus skal udnyttes til at sikre syddanske miljø- og energikompetencer de bedste muligheder for at positionere sig på de europæiske markeder.

Erhverv og Innovation 

I samarbejde med Syddanmark forsøger Det Syddanske EU-Kontor at identificere aktører med interesse for forsknings- og innovationsprojekter. EU-kontoret har et omfattende kendskab til de forskellige EU-programmer, og denne viden anvender kontoret i henhold til at vejlede relevante syddanske aktører.

Internationale Kommuner 

Det Syddanske EU-Kontor har en prioriteret indsats, der handler om de syddanske kommuners muligheder i Europa. Det gælder støtte, netværk og partnerskaber, der kan handle om alt fra klima- og energi-projekter til projekter om mobilitet, integration eller arbejdskraft.

Kilder 

EU i Danmark
Region Syddanmark
Joseph von Hammer-Purgstall

Joseph von Hammer-Purgstall (født 9. juni 1774 i Graz, død 23. november 1856 i Wien) var en østrigsk friherre og orientalist.

von Hammer-Purgstall kom 1787 til Wien og blev her elev af det nylig oprettede orientalske akademi, sendtes 1799 til Konstantinopel som tolk ved det østrigske gesandtskab og kom snart efter som sekretær og tolk til at følge med den hær, der under Sidney Smith sendtes til Ægypten for at forjage franskmændene fra landet. 1802 blev han legationssekretær i Konstantinopel, 1806 Østrigs repræsentant i Moldau; 1807 fik han en overordnet stilling i hofkancelliet i Wien; 1847—49 var han præsident for det nygrundede Videnskabernes Akademi i Wien.

von Hammer-Purgstall var en nøje kender af østerlandske sprog, særlig arabisk, persisk og tyrkisk, foruden af adskillige europæiske sprog. Han besad stor arbejdsdygtighed og gennemlæste fra sin tidlige ungdom en mængde østerlandske bøger og mangfoldige håndskrifter, idet han stadig gjorde uddrag og oversættelser af de vigtigere afsnit. Han var en yderst frugtbar, men ikke meget kritisk forfatter, der udgav mange omfangsrige skrifter og talrige afhandlinger i lærde tidsskrifter og lignende.

Hans første værk var Encyclopädische Uebersicht der Wissenschaften des Orients (1804); 1810 grundlagde han med grev Rzewuski det vigtige videnskabelige tidsskrift Fundgruben des Orients (6 bind, 1810—19). Man har af von Hammer-Purgstall mange litterærhistoriske værker, således Geschichte der schönen Redekünste Persiens (1818), Geschichte der osmanischen Dichtkunst (4 bind, 1836—38) og Litteraturgeschichte der Araber (7 bind, 1850—56, ikke fuldendt).

Af hans historiske værker må fremhæves Geschichte des osmanischen Reichs (10 bind, 1827—33, 2. udgave 4 bind, 1834—35), Gemäldesaal der Lebensbeschreibungen groszer moslimischer Herrscher (6 bind, 1837—39); fremdeles skrifter om Assasinerne (1818), om Den gyldne Horde i Kiptschak (1840), om Ilchanerne (2 bind, 1842—44), om Chanerne paa Krim (1856). Han forsøgte sig også i originale digte i østerlandsk stil, udgav flere rejsebeskrivelser, skrev om Steiermarks adel (1855) og en levnedsbeskrivelse af kardinal Khlesl (4 bind, Wien 1847—57).

von Hammer-Purgstall har også udgivet østerlandske tekster med tysk oversættelse, for eksempel Abul-Maanis Juvelsnore (1822), den tyrkiske digter Faslis Gul u Bulbul (1834), Samachscharis Gyldne Halsbaand (1835) med mere. Han har også oversat fra persisk Hafis Divan (1813—14), fra arabisk Udvalgte Eventyr af 1001 Nat (1823—24), fra tyrkisk Bakis Lyriske Digte (1825) og så videre. Fra græsk oversatte han Mark Aurels Selvbetragtninger på persisk.

Kilder 

 

Orientalister fra Østrig
Diplomater fra Østrig
Friherrer fra Østrig
Faglitterære forfattere fra Østrig
Østrigere i 1700-tallet
Østrigere i 1800-tallet
Personer fra Graz
Niels Martin Carlsen

Niels Martin Carlsen (født 8. februar 1951, død 27. maj 2020) var en dansk skuespiller indtil 1989, da han droppede karrieren pga. sceneskræk. Han er bedst kendt for sin rolle som Daniel Skjern i tv-serien Matador. Han blev uddannet på Statens Teaterskole fra 1975-1978. Han arbejdede derefter som selvstændig taxachauffør.

Filmografi 
 Familien Gyldenkål vinder valget (1977) - film, byrådsmedlem
 Den vægelsindede (1978) - tv-film, musikant
 Matador (1981-1982), 6 episoder, Daniel Skjern
 Andorra (1983) - tv-film, Andri
 De frigjorte (1993) - film, Jydsk arbejder
 Jeg ville ønske for dig (1995) - 1 episode, Taxachauffør

Referencer

Eksterne links 
 

Skuespillere fra Danmark
Antoine Le Roux de Lincy

Antoine-Jean-Victor Le Roux de Lincy (22. august 1806 i Paris - 13. maj 1869 sammesteds) var en fransk litterærhistoriker.

Le Roux de Lincy var bibliotekar ved Arsenalet i Paris og har udgivet gammelfranske tekster (Roman de Brut 1838; Recueil de farces 1837, 4 bind og så videre) samt blandt andet følgende værker: Recueil de chants historiques français depuis le XII. jusqu’au XVIII. siècle (2 bind, 1841), Le livre des proverbes français (1842) og Les femmes célèbres de l’ancienne France (2 bind, 1847).

Kilder 

 

Litteraturhistorikere fra Frankrig
Bibliotekarer fra Frankrig
Faglitterære forfattere fra Frankrig
Franskmænd i 1800-tallet
Personer fra Paris
Bundsnørefiskeri

Bundsnørefiskeri er en type fiskeri, hvor man lader snøren gå til bunds. Man kan anvende en feeder eller et blylod. Fenderen eller blundet monteres et stykke over krogen. Benyttes en feeder, kan man også bruge en feederstang, der har en ekstra følsom spids, der synliggør bevægelse mere end normale stænger.

Fiskeri
S-blokken

S-blokken (s for 'skarp'), et af det periodiske systems blokke, udgøres af grupperne 1 (I, alkalimetaller) og 2 (II, jordalkalimetaller) samt brint og helium. Fælles for disse grundstoffer er at de elektroner, der har den højeste energi i grundtilstanden, befinder sig i s-orbitaler i den yderste skal. En orbital kan højst indeholde to elektroner, og da en elektronskal maksimalt kan have en s-orbital findes der præcis to s-bloksgrundstoffer i hver periode.

Se også
Elektronskal
Periodiske system

Periodiske system
Christian Treschow til Orelund

Christian Frederik Treschow (født 27. december 1897 på Orelund, død 17. november 1987 sammesteds) var en dansk godsejer, kammerherre og hofjægermester.

Han var søn af hofjægermester Frederik Treschow og hustru Olga født Uhlendorff, blev student fra Stenhus Kostskole 1915 og tog filosofikum 1916 og 1. del af statsvidenskabelig eksamen 1918. Treschow var landvæsenselev 1918-21 og attaché ved den danske legation i Paris 1921-22.

1922 blev han ejer af Orelund, som han ejede til 1970. Han var også besidder af Det Treschow-Torbenfeldtske fideikommis fra 1952, bestyrer af Det Treschowske legatfideikommis, af de Treschowske stiftelser og af Frk. G og Fru H. Ryan's legater samt medlem af bestyrelsen for Holbæk Amts økonomiske Selskab 1938-60. Han var Ridder af Dannebrog.

Treschow blev gift 18. januar 1923 med Ellen Lehn Schiøler (29. september 1899 i København - 26. november 1994 på Orelund), datter af grosserer, vekselerer, ornitolog Eiler Lehn Schiøler og hustru Ellen Dorothea født Plum.

Kilder 
 Kraks Blå Bog 1974

Personer i Kraks Blå Bog (afdøde)
Christian 2
Godsejere fra Danmark
Hofjægermestre fra Danmark
Kammerherrer fra Danmark
Danskere i 1900-tallet
Diplomater fra Danmark
Riddere af Dannebrog
Wiesbaden-Mitte

Mitte er den mest centrale bydel i Wiesbaden.

Bydelen er med sine 21.000 (2013) indbyggere fordelt på 1,53 km² ikke blot en af den mest folkerige bydel i Wiesbaden men også en af den mest befolkningstætte; her bor 14.000 indbyggere pr. km2.

I Mitte findes den store handelsgade Kirchgasse.

Eksterne henvisninger 

 Mittes officielt websted

Mitte
Seks hjerter

Seks hjerter er den første EP af den danske popsanger og sangskriver Rasmus Thude, der udkom den 16. november 2012 på Sony Music.

Spor

Kilder 

Album fra 2012
Popalbum fra Danmark
P-blokken

P-blokken (p for 'principal'), et af det periodiske systems blokke, udgøres af grupperne 13 til 18, bortset fra helium. Fælles for disse grundstoffer er at de elektroner, der har den højeste energi i grundtilstanden, befinder sig i p-orbitaler i den yderste skal. En orbital kan højst indeholde to elektroner (Paulis udelukkelsesprincip), og da en elektronskal (bortset fra K-skallen) maksimalt kan have tre p-orbitaler findes der præcis seks p-bloksgrundstoffer i hver periode, fraset 1. periode.

Elektronkonfigurationen i de yderste skaller for disse grundstoffer er alle af formen ns2npx hvor n er perioden, og x varierer fra 1 til 6.

Grupper som indgår:
 13 (IIIB): borgruppen
 14 (IVB): carbongruppen
 15 (VB): nitrogengruppen
 16 (VIB): oxygengruppen
 17 (VIIB): halogener
 18 (VIIIB): ædelgasser

Se også
Elektronskal
Periodiske system

Periodiske system
In These Waters

In These Waters er det fjerde studiealbum af den danske singer-songwriter Mads Langer, der udkom den 4. marts på Svedala og Sony Music. Albummet er sangerens første album med udelukkende nyt materiale, siden det selvbetitlede album fra 2009. Albummet er indspillet i Stockholm og København, og er hovedsageligt produceret af det svenske producer-team SeventyEight i samarbejde med Mads Langer. In These Waters debuterede på førstepladsen af album-hitlisten, med 3178 solgte eksemplarer i den første uge. Det er Mads Langers første nummer ét-album. Albummet blev i september 2013 certificeret platin for 20.000 solgte eksemplarer. In These Waters var det sjette bedst sælgende album i 2013 i Danmark.

Om titlen In These Waters har Mads Langer udtalt:

Førstesinglen "Elephant" udkom den 21. januar 2013, og handler ifølge Mads Langer om "hvordan man kan føle sig som en elefant i et glashus". Singlen har modtaget platin for 30.000 downloads og tre-dobbelt platin for 3,6 millioner streams. "Elephant" var den anden mest spillede sang på de kommercielle radiostationer i Danmark i 2013, og den ottende mest spillede på P3 og P4.

Spor 

Den 10. maj 2013 udkom den internationale udgave af In These Waters, med det nye nummer "Number One".

Noter
  angiver co-producer

Hitlister og certificeringer

Album

Ugentlige hitlister

Årslister

Certificeringer

Singler

Kilder 

Album fra 2013
Album fra Mads Langer
Lysebotn

Lysebotn (eller Lyse) er et sted som ligger i bunden af Lysefjorden i Forsand kommune, Ryfylke i Rogaland. Det er et turistmål med over 100 000 tilrejsende om året. Lysebotn er startsted for mange BASE-springere som springer fra Kjerag ovenfor.

Om sommeren går færge (turistfærge med guide) fra bl.a. Lauvvik og Forsand i den ydre del af Lysefjorden. Der er hurtigbåd ind i Lysefjorden hele året (ikke lørdag). Lyseveien op over til Hunnedalen er kun sommeråben. 

Lyseveien, fylkesvei 500, til Sirdal går gennem 27 hårnålessving op af den ene fjeldside og er 29 km lang. Vejen blev åbnet i 1984 og har sit højeste punkt 932 moh. På toppen af svingene ligger Øygardstølen hvor der er parkeringsplads, servicebygning for ture til Kjerag og servering af mad.

Lyse kapel ligger i Lysebotn og blev bygget i 1961. Tidligere havde Lysebotn egen skole. Lysebotn har i dag egen campingplads, Bed & breakfast og turisthytte, guidede kajakture og andre aktivitetstilbud om sommeren.

Eksterne kilder og henvisninger 

 lysefjordeninfo.no

Rogalands geografi
Ryfylke
D-blokken

D-blokken (d for 'diffus'), et af det periodiske systems blokke, udgøres af grupperne 3 til 12, det vil sige overgangsmetallerne. Fælles for disse grundstoffer er at de elektroner der har den højeste energi i grundtilstanden, befinder sig i d-orbitaler i den tredjeyderste skal. En orbital kan højst indeholde to elektroner, og da en elektronskal (bortset fra K- og L-skallerne) maksimalt kan have fem d-orbitaler findes der præcis ti d-bloksgrundstoffer i hver periode, fraset 1. til og med 3. periode.

Se også
Elektronskal
Periodiske system

Periodiske system
Øygardstølen

Øygardstølen (eller Ørnereden) er en tidligere støl, eller malkestald, lige oven for  Lysebotn som er bygget  om til et spisested. Stedet er også udgangspunkt for ture til Kjerag og er kun åben om sommeren, da vejen fra fra Lyse til Sirdalen, der  blev åbnet i 1984, er vinterlukket. Øygardstølen har udsigt til Lysebotn og ud over Lysefjorden. I 2006 havde Kjerag/Øygardstølen 27.375 besøgende.

Stølen er samlingspunkt for får, når de skal ned fra sommergræsning i området.

Referenser 

Rogalands geografi
Intramuskulær administration

Intramuskulær administration (forkortet i.m.) af et lægemiddel eller andre væsker er en administrationvej hvor man ved hjælp af en kanyle sprøjter lægemidlet direkte ind i en muskel.

Afhængigt af lægemidlets kemiske egenskaber, kan optagelsen til det systemiske kredsløb ske hurtigt eller gradvist. En intramuskulær injektion gives mest hyppigt i skuldermusklen (musculus deltoideus), lårmusklen (vastus lateralis) eller baldemusklen (gluteus maximus).

Denne administrationsvej er bl.a. hyppigt anvendt for vacciner.

Lægemidler
Vaniljesukker

Vaniljesukker er sukker med tilsætning af vanilje og/eller vaniljearoma i form af stoffet vanillin.
Det bruges som krydderi i bl.a. bagværker, fx vanillekranse, og desserter.

Vaniljen har været et kendt krydderi i mange århundreder; aztekerne og mayaerne benyttede det bl.a. i deres kakaodrik.

Referencer 

Krydderier
F-blokken

F-blokken (f for 'fundamental'), et af det periodiske systems blokke, udgøres af lanthaniderne i 6. periode, og actiniderne i 7. periode. Fælles for disse grundstoffer er at de elektroner der har den højeste energi i grundtilstanden, befinder sig i f-orbitaler i den fjerdeyderste skal. En orbital kan højst indeholde to elektroner, og da en elektronskal (bortset fra K- til M-skallerne) maksimalt kan have syv f-orbitaler, findes der præcis fjorten f-bloksgrundstoffer i hver periode, fraset 1. til og med 5. periode.

F-blokken vises normalt i to rækker under hoveddelen af det periodiske system.

Se også
Elektronskal
Periodiske system

Periodiske system
Christian Treschow til Frydendal

Christian Rosenkilde Treschow (født 26. juli 1842 på Brahesborg, død 13. april 1905 i København) var en dansk godsejer, kammerherre og hofjægermester, far til Frederik og Harry Treschow.

Han var søn af kammerherre Frederik Treschow og Andrea Bjørn født Rothe, blev 1860 student fra Odense Katedralskole, 1866 cand. jur. og 1870 attaché ved gesandtskabet i London. Han arvede 1872 Frydendal (Torbenfeldt), blev 1873 hofjægermester, 1896 kammerherre og 20. juli 1901 Ridder af Dannebrog.

Kilder 
 Danmarks Adels Aarbog 1948.

Christian 1
Godsejere fra Danmark
Hofjægermestre fra Danmark
Kammerherrer fra Danmark
Danskere i 1800-tallet
Danskere i 1900-tallet
Riddere af Dannebrog
Jurister fra Danmark
Personer fra Fyn
Kristoffer Aamot

Kristoffer Aamot (26. marts 1889 i Sagene, Kristiania - 22. marts 1955) var en norsk journalist, filmmand og politiker, kendt som leder af Oslo Kino (1929–1955).

Han blev tilknyttet Arbeiderpartiet (1906). I Norges Socialdemokratiske Ungdomsforbund sad i entralstyret som redadaktonssekretær for tidsskriftet Ung-socialisten (1908) og Klassekampen (1911–1912).  
Senere blev han formand i Oslo Arbeidersamfunn (1919–1920), leder af Oslo Arbeiderparti (1920–1923), medlem af Arbeiderpartiets centralstyre (1922–1923) og i kort medlem af Norges Kommunistiske Parti (1923–1924).

I denne periode repræsenterede han i Oslo bystyre (1917–1937), og var samtidig også viceordfører (1929–1931). 
Han var også redaktør på tidsskrifterne Tidsfordriv, Speilet, vittighedsbladet Tyrihans og Norske Hjem.

Han var journalist hos Arbeiderbladet (1919-1923, 1925-1934), hvorefter han tiltrådte som direktør for Saga kino (1934). Han lavede nogen af de første politiske reklamefilm i 1930'erne.

Efter at være blev fængslet i Grini under 2. verdenskrig tog Aamot initiativ til de dokumentariske Oslofilmene (ca. 180 kortfilm, 1947-1982), hvoraf han instruerede tre af dem selv. Han var også leder for Bygdekinoen (1949). Efter hans død producerede biograferne omkring 109 kortfilm (1955-65), produseret af ABC-Film.

Udgivelser
Oslo Arbeidersamfunn 75 år (1939)
Knut Gribb, under pseudonymet Erik Storm
Vi bygger et rådhus i Vika (1951). Kortfilm, instrueret.
Akerselva  – med filmkamera fra Puttmyrene til Nyland (1953).  Kortfilm, instrueret.
Fiskerlivets fare (1954). En rekuntruktion af Norges første spillefilm Et drama paa havet fra 1908.
By og gate, buss og trikk (DVD, 2007)

Udmærkelser
Aamot-statuetten 1955

Eksterne henvisninger 
Oslofilm– på Oslo byarkivs hjemmeside 
Katalog over alle oslofilmene – på Oslo byarkivs hjemmeside 
Oslofilm – en blog om de historiske oslofilm.

Kilder

Personer fra Oslo
Politikere fra Arbeiderpartiet
Chefredaktører fra Norge
Filminstruktører fra Norge
Project controller

En project controller (dansk: projekt controller) eller project financial analyst (dansk: projekt finansiel analytiker) er en person, der udfører intern finansiel analyse og overvåger budget og prognose begrænsninger for et engagement eller et projekt. Det er en rolle der typisk bliver brugt i større virksomheder på projekter over 10 millioner danske kroner.

Noter 

Finansiel økonomi
Stillingsbetegnelser
Haloperidol

Haloperidol (med handelsnavnene Haldol og Serenase®) er et ældre antipsykotikum. Stoffet er en dopamin invers agonist.

Haloperidol anvendes til behandling af skizofreni og andre psykotiske tilstande. Desuden kan det anvendes mod kemoterapi- eller stråleinduceret kvalme og opkastning.

Haloperidol findes også som langtidsvirkende depotformulering i form af dekanoat ester. Denne formulering gives som intramuskulær injektion hver 3.-4. uge.

Lægemidler tilhørende nervesystemet
Thomas Nørmark Krog

Thomas Nørmark Krog (født 1981) er en dansk journalist og forfatter. Som journalist er han tilknyttet BT.

Blandt de sager han har skrevet om er Helle Thorning-Schmidt og Stephen Kinnock's skattesag der førte til Skattesagskommissionen. 
Artikelrækken førte til at han i 2010 var nomineret til Foreningen for Undersøgende Journalistiks avispris.
Sammen med sin nyhedschef, Simon Andersen, var Krog afhørt af kommissionen.

Med Andreas Karker har han skrevet bogen Luksusfælden udgivet i 2011 og om Henriette Kjær og Erik Skov Pedersen.

I slutningen af 2012 blev Krog bortvist fra Folketingets presseloge i tre måneder efter han ved en fest faldt i søvn og brækkede sig i et udvalgslokale.

Henvisninger 

Journalister ved BT
Journalister fra Danmark
Faglitterære forfattere fra Danmark
The Fields of Athenry

The Fields of Athenry er en irsk folkevise. Den handler om hungersnøden i Irland 1845-1849, hvor den fiktive mand ved navn Michael fra Athenry nær County Galway bliver dømt til at blive deporteret til Botany Bay i Australien, fordi han har stjålet mad til sin sultende familie.

Sangen bliver brugt i flere forskellige sammenhænge af irske sportsfans.

Historie 
"The Fields of Athenry" blev skrevet i 1970'erne af Pete St. John. I 1996 blev det påstået, at en skillingsvise fra 1880'erne havde samme ordlyd, men folklorist og forsker John Moulden mener ikke, der er noget grundlag for denne påstand. Derudover har Pete St . John udtalt, at han selv har skrevet både tekst og musik.

Sangen blev første gang indspillet i 1979 af Danny Doyle og nåede top ti på Irish Singles Chart (den irske single hitliste). Allerede i 1982 blev der udsendt en coverversion af Barleycorn, som nåede #7 på samme hitliste.

Den mest succesfulde version blev udgivet af Paddy Reilly i 1983. Selvom den kun toppede som #4, forblev den på de irske hitlister i 72 uger og er dermed den sang, der har været næstlængst på Irish Singles Chart.
 
Yderligere to versioner har siden nået den irske top ti. Cox Crew opnåede en femteplads i 1999, mens Dance to Tipperary toppede på en sjetteplads med deres udgave af sangen i 2001.

Teksterne fortæller, at fangens forbrydelse er, at han "stjal Trevelyans majs", hvilket er en reference til Charles Edward Trevelyan, en højtstående britisk embedsmand i administrationen af Lordløjtnant af Irland på Dublin Castle. Trevelyan mente, at de sultende irere kunne leve af majs, en type korn de ikke havde kendskab til eller erfaring med at tilberede.

Kunstnere, der har indspillet coverversioner af sangen, inkluderer bl.a. Daniel O'Donnell, Frank Patterson, Ronan Tynan, Brush Shiels, James Galway, The Dubliners, Charlie Haden med sin datter Petra Haden, No Use for a Name, Dropkick Murphys, The Durutti Column og The High Kings.

Referencer 

Fields of Athenry, The
Fields of Athenry, The
Fields of Athenry, The
The Dubliners sange
Blackout (Dropkick Murphys-album)

Blackout er det fjerde studiealbum af det keltiske punkband Dropkick Murphys og udkom i 2003. Det blev udgivet med en DVD, som indeholdt liveoptagelser af "Rocky Road to Dublin" og "Boys på Dock", en musikvideo til "Gonna Be en blackout Tonight", og en trailer til deres derpå kommende unavngivne DVD i fuld længden, som blev On The Road With The Dropkick Murphys.

Bandet filmede musikvideoer for "Walk Away" og "Gonna Be A Blackout Tonight".

Spor 
Alle sange er skrevet af Dropkick Murphys medmindre andet er noteret.

 "Walk Away" – 2:51
 "Worker's Song" (Ed Pickford) – 3:32
 "The Outcast" – 3:10
 "Black Velvet Band" (Traditionel, Dropkick Murphys) – 3:03
 "Gonna Be a Blackout Tonight" (Woody Guthrie, Dropkick Murphys) – 2:39
 "World Full of Hate" – 2:22
 "Buried Alive" – 1:57
 "The Dirty Glass" – 3:38
 "Fields of Athenry" (Pete St. John) – 4:24
 "Bastards on Parade" – 3:50
 "As One" – 3:01
 "This Is Your Life" – 3:43
 "Time to Go" – 2:53
 "Kiss Me, I'm Shitfaced" – 5:34

Eksterne henvisninger 
 

Album fra 2003
Dropkick Murphys-album